**IZVJEŠĆE O RADU**

**UPRAVNOG ODJELA ZA DRUŠTVENE DJELATNOSTI**

**U RAZDOBLJU 1.6.2017. – 31.12.2017.**

**Karlovac, veljača 2018.**

1. **UPRAVNI ODJEL ZA DRUŠTVENE DJELATNOSTI**

Upravni odjel za društvene djelatnosti u svom području djelovanja obavlja stručne poslove koji se odnose na programe:

* javnih potreba školstva,
* predškolskog odgoja,
* kulture i kulturne baštine,
* športa,
* tehničke kulture,
* socijalne skrbi, zdravstva i međugeneracijske solidarnosti,
* rada s mladima i
* udruga.

U odjelu su ustrojena dva odsjeka: Odsjek za odgoj i obrazovanje, udruge, sport i socijalnu skrb te Odsjek za kulturnu baštinu. Ukupno je zaposleno 13 djelatnika na neodređeno vrijeme i 1 djelatnica za rad na projektu.

Prelaskom na lokalnu riznicu koja je podsustav u kojem se postavljaju, obrađuju i knjiže zahtjevi proračunskih korisnika za financijskim sredstvima, te ukidanjem žiro računa škola i ustanova, cjelokupno financijsko poslovanje obavlja se putem jedinstvenog žiro računa Grada Karlovca. Na taj način za podmirenje rashoda proračunskih korisnika Upravni odjel za društvene djelatnosti kontrolira zahtjeve u kontekstu raspoloživosti sredstava, točnosti podataka te njihovo namjensko trošenje, nakon čega se daje naredba prema Upravnom odjelu za financije na daljnju provjeru i obradu. U Odjelu se kontroliraju svi prihodi i rashodi korisnika, odnosno decentralizirane funkcije osnovnog školstva, program javnih potreba iznad standarda u školstvu, svi prihodi škola ostvareni od obavljanja vlastite djelatnosti (vlastita sredstva škola), program javnih potreba u predškolskom odgoju i obrazovanju, svi prihodi vrtića ostvareni od obavljanja vlastite djelatnosti (vlastita sredstva vrtića), program javnih potreba u kulturi i svi prihodi kulturnih ustanova ostvareni od obavljanja vlastite djelatnosti (vlastita sredstva kulturnih ustanova).

1. **ODGOJ I OBRAZOVANJE**

**2.1. Osnovno školstvo grada Karlovca**

U Gradu Karlovcu djelatnost osnovnog obrazovanja realizira se u 10 osnovnih škola, u okviru kojih je 11 područnih škola, i Centru za odgoj i obrazovanje djece i mladeži.

* + 1. **Osnovno školstvo – zakonski standard**

U **Programu Financiranja zakonskog standarda u osnovnim školama** osiguravaju se materijalni uvjeti za djelatnost karlovačkih osnovnih škola koja se odnose na financiranje materijalnih troškova, tekuće i investicijsko održavanje i za kapitalna ulaganja na školskim zgradama.

Sredstva se raspoređuju sukladno Uredbi o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave (Narodne novine broj 33/2016) i Odluke o minimalnim financijskim standardima za financiranje proračunskih korisnika u sklopu funkcija koje se decentraliziraju (Narodne novine broj 33/16)

U 2017.godini decentralizirana sredstva izvršena su u iznosu od 10.027.863,59 kuna ili 99,5 % od ukupno bilanciranih sredstava za 2017. godinu (10.075.726,00 kuna).

Ostali poslovi vezani uz decentralizaciju bili su: kompletiranje potrebne dokumentacije i mjesečna dostava Ministarstvu znanosti obrazovanja i športa za doznaku novčanih sredstava utrošenih u skladu s važećim Planom. Kontroliranje, ovjera situacija i računa, pisanje naredbi za doznaku sredstava školama i praćenje utrošaka sredstava po pozicijama kroz riznicu. Upravni odjel prati namjensko korištenje sredstava u skladu s odobrenim, planiranim sredstvima.

**Kapitalna ulaganja u osnovne škole** izvršena su u iznosu od 5.075.296,81 kuna. Ulaganja su financirana iz DEC-a i Općih prihoda Grada, a radovi na energetskim obnovama škola su sufinancirana iz Fondova EU. Radovi na energetskim obnovama zgrada OŠ Skakavac i OŠ Švarča nisu završeni, te će se nastaviti u 2018. godini. Nastavak radova na dogradnji Centra za odgoj i obrazovanje djece i mladeži na Baniji financiran je od strane Ministarstva znanosti i obrazovanja, te Ministarstva regionalnog razvoja i fondova Europske unije.

Pregled izvršenih radova prikazan je u tablici.

**Ostvareni rashodi za kapitalna ulaganja po osnovnim školama**

|  |  |  |  |
| --- | --- | --- | --- |
| **rb** | **Osnovna škola** | **utrošena sredstva** | **Vrsta radova** |
| 1. | OŠ Dubovac | 600.812,64 | Energetska obnova zgrade u Nemčićevoj 8 |
| 2. | OŠ Rečica | 593.406,86 | Rekonstrukcija sustava odvodnje, ugradnja UPOV-a i uređenje okoliša |
| 3. | OŠ Skakavac | 489.036,33 | Energetska obnova zgrade |
| 4. | OŠ Švarča | 492.734,59 | Energetska obnova zgrade |
| 5. | OŠ Banija | 53.750,00 | Izrada projektne dokumentacije za energetsku obnovu |
| 6. | OŠ Turanj | 40.130,00 | Izrada projektne dokumentacije za energetsku obnovu PŠ Tušilović |
| 7. | OŠ Turanj | 217.262,61 | Unutarnje uređenje PŠ Tušilović |
| 8. | OŠ Grabrik | 277.409,76 | Uređenje sanitarnog čvora razredne nastave |
| 9. | Centar za odgoj i obrazovanje djece i mladeži | 2.064.504,02 | Dogradnja Centra – nastavak radova |
| 10. | OŠ Mahično | 246.250,00 | Izrada projektne dokumentacije za sportsku dvoranu |
| **UKUPNO** | | **5.075.296,81** |  |

**2.1.2 Javne** **potrebe u osnovnom školstvu - program iznad standarda**

Program javnih potreba osnovnih škola iznad standarda poticajni je program koji se financira iz proračuna grada Karlovca s ciljem unaprjeđenja karlovačkog osnovnoškolskog sustava, a odnosi se na sljedeće aktivnosti:

* **Škola u prirodi** za učenike četvrtih razreda osnovne škole započela je 22. svibnja 2017. godine, a završila je 15. rujna 2017. Ukupno 467 učenika pohađalo je program škole u prirodi u proljetnom i jesenskom dijelu. Za svu djecu koja idu u školu u prirodi, Grad Karlovac osigurao je besplatan prijevoz, a za djecu čiji su roditelji korisnici gradskog socijalnog programa (31 učenik) osiguran je besplatan boravak u školi u prirodi. Sveukupno je utrošeno 77.565,00 kuna od toga na prijevoz 50.000,00 kuna, a na boravak djece 27.565,00 kuna.
* **Produženi boravak** za učenike pohađalo je oko 300 učenika u 6 osnovnih škola. Grad osigurava 80 %, a roditelji 20% sredstava za plaće i ostale naknade učiteljica zaposlenih u produženom boravku (10 učiteljica). Utrošeno je sveukupno 864.129,30 kuna.
* Pored zakonske obveze Grad osigurava sredstva za besplatan **prijevoz učenika osnovnih škola** do 3 i do 5 km i prijevoz učenika s teškoćama u razvoju sukladno kriterijima iz Odluke o kriterijima za financiranje povećanih troškova prijevoza i posebnih nastavnih sredstava i pomagala te sufinanciranja prehrane učenika s teškoćama u razvoju. Ukupno je utrošeno 339.284,63 kuna.
* **Preventivni program grada Karlovca -** Program dvogodišnje edukacije u okviru Preventivnog programa grada Karlovca završila je 31 osoba (učitelji i stručni suradnici karlovačkih osnovnih i srednjih škola koji su bili polaznici pete generacije). Od 15.11. do 15.12. obilježen je Mjesec borbe protiv ovisnosti. Za programe i aktivnosti preventivnog programa utrošeno je 144.419,32 kuna.
* **Nabava udžbenika za učenike osnovnih škola –** u 2017. godini nabavljene su radne bilježnice, likovne mape i pribor za tehničku kulturu za sve učenike grada Karlovca te cijeli udžbenički kompleti za učenike čiji su roditelji korisnici Programa subvencija troškova stanovanja i ostalih oblika pomoći. Ukupno je utrošeno 1.517.000,00

Kroz javne potrebe u osnovnom školstvu u navedenom periodu sustavno su se obavljali poslovi praćenja utroška sredstava po pozicijama, izrada plana nabave za određene pozicije, praćenje stanja i utroška za projekte opremanje kabineta osnovnih škola, održavanje objekata osnovnih škola, identifikacija potencijalno darovitih učenika, stručnog usavršavanja učitelja.

Za sve projekte izrađuju se potrebni akti (naredbe, rješenja gradonačelnika i odluke).

Realizirana sredstva 31.12.2017. za program javnih potreba u osnovnom školstvu iznad standarda iznose 3.201.062,11kuna.

**2.1.3. Ostale aktivnosti u obrazovanju**

* **Sufinanciranje troškova javnog prijevoza redovitih učenika srednjih škola** s područja grada temeljem Odluke o sufinanciranju međumjesnog javnog prijevoza za redovite učenike srednjih škola - Pravo na prijevoz imali su redoviti učenici srednjih škola s prebivalištem na području grada Karlovca koji su u školskoj godini 2017./2018. redovno upisani u srednju školu na području Karlovačke županije ukoliko udaljenost od mjesta prebivališta učenika do škole iznosi 5 (pet) i više kilometara. Grad Karlovac utrošio je u 2017. godini ukupno 208.202,51 kuna.
* **Stipendije Grada Karlovca –** Grad Karlovac dodjeljuju stipendije učenicima srednjih škola i studentima temeljem općeg uspjeha i deficitarnosti. U listopadu je objavljen novi natječaj za školsku/akademsku godinu 2017./2018. Ukupno je dodijeljeno 15 učeničkih i 25 studentskih stipendija, a Grad Karlovac je potpisao ugovor o donaciji s Rotary klubom. Za stipendiranje učenika i studenata utrošeno je sveukupno 271.000,00 kuna.
* Kroz natječaj **Grad prijatelj djece** proveden je niz programa i akcija iz područja kulture, ekologije, športa, obrazovanja, sigurnosti djece, zdravlja djece, slobodnog vremena i rekreacije s ciljem poboljšanja uvjeta života djece u našem gradu kao i poticanje bržeg i kvalitetnijeg ostvarivanja prava i potreba djece. Na natječaj iz programskog područja Grad prijatelj djece, Odlukom gradonačelnika odobreno je financiranje 12 projekata udruga civilnog društva, a ukupno je realizirano 100.000,00 kuna. Iz godine u godinu povećava se broj udruga koje prijavljuju svoje programe, a mnogi od njih su dobili pohvale, priznanja i povelje pod nazivom „NAJ AKCIJA“ za što je Društvo naša djeca Karlovac u partnerstvu s radijskom postajom Prvi karlovački ove godine dobilo povelju za projekt „Svaki tjedan razred jedan“ (ciklus radio emisija kroz cijelu 2017. godinu).
* Provedba projekta **ŠKOLA ZA SVE uz pomoćnika u nastavi II** financiranog sredstvima Europskog socijalnog fonda završena je 24.8.2017. godine. Za financiranje projektnih aktivnosti ukupno je utrošeno 1.206.575,06 kuna, od čega bespovratna sredstva iznose 1.110.049,06 kuna, a Grad Karlovac je iz Proračuna osigurao 106.991,62 kuna.
* Grad Karlovac je 1.rujna 2017. godine potpisao novi Ugovor o dodjeli bespovratnih sredstava za projekt financiran iz Europskog socijalnog fonda **„ŠKOLA ZA SVE uz pomoćnika u nastavi III“**, čije je razdoblje provedbe 48 mjeseci. Cilj provođenja projekta je, kroz rad pomoćnika u nastavi, učenicima s teškoćama osigurati adekvatnu podršku za usvajanje odgojno obrazovnih programa u skladu s njihovim individualnim obrazovnim i socijalnim potrebama i mogućnostima u redovnim školama grada Karlovca. Partneri na projektu su: Osnovna škola Banija, Osnovna škola „Braća Seljan“, Osnovna škola Dragojla Jarnević, Osnovna škola Dubovac, Osnovna škola Grabrik, Osnovna škola Rečica, Osnovna škola Švarča, Osnovna škola Turanj i Osnovna škola Skakavac. Ministarstvo znanosti, obrazovanja i športa je projektu dodijelilo maksimalni iznosa bespovratnih sredstava od 7.501.978,08 kn. Grad Karlovac sufinancira u iznosu od 652.345,92 kn. Ukupno prihvatljivi troškovi projekta su 8.154.324,00 kn. U školskoj godini 2017./2018. u projekt je uključeno 37 učenika s teškoćama s kojima radi 36 pomoćnika u nastavi. Do kraja 2017. godine ukupno je za novi projekt realizirano 495.821,13 kn

**2.2. Predškolski odgoj i obrazovanje**

Predškolski odgoj sastavni je dio odgojno-obrazovnog sustava u Republici Hrvatskoj, a ciljevi i zadaće su dugoročno i sadržajno usmjereni na unapređivanje cjelovitog razvoja djeteta prema njegovim potrebama i potrebama njegove obitelji. Predškolski odgoj organizira se i provodi za djecu od godine dana do polaska u osnovnu školu, a ostvaruje se u skladu s razvojnim osobinama i potrebama djece, te socijalnim, kulturnim, vjerskim i drugim potrebama djeteta.

Predškolski odgoj u gradu Karlovcu odvija se u dvije ustanove: Dječji vrtić Karlovac s četiri objekata i Dječji vrtić „Četiri rijeke“ s četiri objekta. U vrtićima je ukupno smješteno 1.200 djece u 51 odgojnoj skupini (redovni 10-satni program). Ukupan broj zaposlenih odgajatelja na neodređeno vrijeme u vrtićima je 102 u sveukupno 8 objekata, pa je potrebno voditi brigu o funkcioniranju i standardima vrtića. Za uspješno provođenje programa izrađuju se svi potrebni akti, a surađuje se i na organizaciji slobodnih aktivnosti djece.

Grad Karlovac donio je na sjednici Gradskog vijeća Grada Karlovca (Glasnik Grada Karlovca 18/17 od 25.10.2017.) Odluka o izmjeni i dopuni Odluke o utvrđivanju iznosa participacije roditelja odnosno skrbnika u cijeni boravka djece u dječjim vrtićima kojima je osnivač Grad Karlovac. Novom Odlukom promjena se odnosi na obitelji koje u zajedničkom kućanstvu imaju 3 i više djece gdje bi se iznos participacije utvrđivao na tri načina, ovisno o tome koliko djece koristi uslugu vrtića. Do sada su roditelji za 3 i više djece, od kojih svi pohađaju vrtićki program, bez obzira na prosjek primanja, plaćali participaciju u iznosu od 680,00 kuna. Ta mjera je ostala i dalje, ali smo dodali i sljedeće mjere, a to su da kada je dvoje djece u vrtiću, a ostali na redovnom školovanju ili su predškolskog uzrasta participaciju plaćaju u ukupnom iznosu od 630,00 kuna. Kada je jedno dijete u vrtiću, a ostali na redovnom školovanju ili su predškolskog uzrasta, participacija se utvrđuje u ukupnom iznosu od 460,00 kuna.

U cilju zadovoljenja javnih potreba na području predškolskog odgoja i obrazovanja od 1. rujna 2017. godine počela se primjenjivati Odluka o sufinanciranju redovitog programa predškolskog odgoja na području grada Karlovca u dječjim vrtićima kojima osnivač nije Grad Karlovac koju je donijelo Gradsko vijeće Grada Karlovca. Do sada prema toj Odluci, Grad Karlovac je potpisao ugovor s Dječjim vrtićem Tintilinićem koji jedini provodi redoviti program prema Odluci.

U programu javnih potreba predškolskog odgoja i naobrazbe do 31.12.2017. utrošeno je 13.197.948,41 kuna.

Za zgradu Dječjeg vrtića Dubovac izrađena je projektna dokumentacija za rekonstrukciju i energetsku obnovu u vrijednosti od 156.250,00 kuna. Procijenjena vrijednost radova iznosi 8.160.000 kuna te se Projekt planira prijaviti na Poziv 4c1.4 'Energetska obnova i korištenje obnovljivih izvora energije u zgradama javnog sektora' radi sufinanciranja.

1. **KULTURA**

U području kulture grada Karlovca, Upravni odjel za društvene djelatnosti djeluje kroz dva područja. Prvo se odnosi na zadovoljavanje uvjeta funkcioniranja samih ustanova kulture grada Karlovca kroz nadoknađivanje njihovih materijalnih troškova i plaća i naknada za zaposlenike, a drugo se odnosi na osiguravanje i poticanje kulturnih programa.

Utrošena sredstva za kulturu u 2017. godini iznose ukupno 24.712.248,28 kuna.

Opći cilj pri tom je zadovoljenje potreba građanstva u području kulturnih djelatnosti te poticanje djelovanja institucija i pojedinaca u navedenoj oblasti.

Sustavno se pratilo i obavljalo poslove iz djelokruga zaštite i očuvanja kulturnih dobara, surađivalo se s nadležnim službama i institucijama, te obrađivalo programe korištenja sredstava prikupljenih iz drugih izvora i izvješća. Vođena je briga o objektima kulture i sakralnim objektima kroz Kapitalne donacije za obnovu sakralnih objekata grada Karlovca za 2017. godinu, točnije financijska pomoć pri nastavku uređenja župnih dvorova, crkvi i pastoralnih centara (npr. adaptacija pročelja crkve, sondiranje i restauracija zidnih oslika-freski u kapelicama i sl.) u vrijednosti od 300.000,01 kuna.

Obavljali su se poslovi osiguranja mjesnih potreba građana u području kulture, kroz sufinanciranje ustanova kulture (vrijednost 15.916.081,57 kuna) i javnih potreba u kulturi (vrijednost 2.011.016,28 kuna), te je pružana pomoć, podrška i koordinacija pri poslovima u svezi kulturnih manifestacija prvenstveno od mjesnog značaja (Proslava Dana grada Karlovca).

U okviru osnovne djelatnosti surađivalo se i s udrugama u području kulture, zaprimani su i obrađivani zahtjevi ustanova za dodjelu sredstava, praćeni su propisi i izrađivani akti, te su obavljani i drugi poslovi određeni zakonom, te aktima Gradskog vijeća.

Vršila se suradnja i koordinacija s članovima Kulturnih vijeća grada Karlovca na ocjenjivanju i izboru programa koji će se sufinancirati u 2017. godini.

Raspisan novi saziv kulturnih vijeća za sljedeće četverogodišnje razdoblje 2017-2021.

Redovno se na terenu prisustvovalo svim kulturnim programima koje je Grad Karlovac u protekloj godini sufinancirao.

Usporedno s redovitom djelatnošću radilo se i na većim projektima:

* Koordinacija i provedba proslave Dana grada Karlovca 2017. (438. rođendan) – počevši od ožujka 2017.g. Povjerenstvo za organizaciju proslave Dana grada objavilo je poziv za iskazivanje interesa za sudjelovanje u programu proslave, na temelju čega je složen sportski i kulturni program, obaviješteni su svi sudionici, izvršni je organizator bilo GK Zorin dom, a provedba programa proslave trajala je od 24. lipnja do 13. srpnja 2017. godine. Utrošeno je ukupno 620.297,95 kuna.
* U rujnu se pristupilo reviziji Strategije kulturnog razvoja grada Karlovca za razdoblje od 2014. do 24. godine, te je trenutačno u izradi Akcijski plan provedbe za sljedeće trogodišnje razdoblje.
* Suradnja s Gradskim muzejom Karlovac i pojedinim upravnim odjelima Grada Karlovca na prijavljivanju projekata Stari grad Dubovac i Vojni kompleks Turanj na odgovarajuće tuzemne i inozemne fondove za sufinanciranje.
* Koordinacija projekta Kino „Edison“ - izrađena je projektna dokumentacija, a tehnički taj dio projekta provodi Upravni odjel za prostorno uređenje, gradnju i zaštitu okoliša Grada Karlovca.

Ulaganje u uređenje i održavanje Starog grada Dubovca, kule Križanić Turanj, zgrade Muzeja Domovinskog rata na Turnju, Gradske knjižnice „Ivan Goran Kovačić“ i Gradskog kazališta Zorin dom prikazani su u tablici:

|  |  |  |
| --- | --- | --- |
| **objekt** | **utrošena sredstva.** | **Vrsta radova** |
| Stari grad Dubovac | 345.294,38 | Projektiranje uređenja suvenirnice, obnova vanjske svečane rasvjete, opremanje dvorane na 1. katu, uređenje humka, dvorišta i sanacija kule A. |
| Križanić Turanj | 217.174,25 | Statička sanacija zidova. |
| Muzej Turanj | 6.105.890,67 | Nastavak radova na rekonstrukciji zgrade. |
| Gradska knjižnica | 212.375,00 | Projekt energetske obnove starog dijela zgrade |
| Knjižnica za mlade | 60.000,00 | Projekt rekonstrukcije i dogradnje zgrade |

1. **SOCIJALNA SKRB I ZDRAVSTVO**

Tijekom 2017. godine na području socijalne skrbi i zdravstva, uz izvršenje redovnih aktivnosti sukladno zakonskim obvezama vezanim uz decentralizaciju, izdvajaju se slijedeći programi i aktivnosti:

* **Program pomoći za podmirenje troškova stanovanja temeljem Zakona o socijalnoj skrbi -** (komunalije, centralno grijanje) od 1. siječnja do 31. srpnja 2017. isplaćivano je 50% od iznosa računa troškova stanovanja, a od 1. kolovoza subvencija je podignuta za 10%. od iznosa računa troškova stanovanja što iznosi 60%. Pomoć je ukupno ostvarilo 420 samaca i 384 obitelji što ukupno čini 804 kućanstava, primatelja zajamčene minimalne naknade iz Proračuna RH, putem Centra za socijalnu skrb. Za ovaj program u 2017. godini izdvojeno je 814,412,90 kn.
* **Program subvencija troškova stanovanja i drugih oblika socijalne pomoći** temeljem akta Gradskog vijeća - proveden je s 16 raznih oblika pomoći kroz subvencije režija stanovanja, pomoći za djecu i mladež, pomoći starim bolesnim i nemoćnim osobama, te pomoći umirovljenicima. Pomoći su odobravane sukladno utvrđenim kriterijima. Ove oblike pomoći je tijekom 2017. primilo 1128 kućanstava.
* **Program pomoći za novorođenu djecu -** Pomoć u iznosu od 1000,00 kn za svako novorođeno dijete realizirana je u izvještajnom razdoblju za ukupno 395 novorođenih beba u ukupnom iznosu 395.000,00 kn.
* **Program liječenja branitelja oboljelih od PTSP-a -** provodi se putem Dnevne bolnice u sklopu Opće bolnice Karlovac, a Grad Karlovac financira: polovinu plaće socijalnog radnika, troškove opreme i izleta u svrhu radne terapije, kao i troškove stručne literature. Procjenjuje se da kroz Dnevnu bolnicu mjesečno prolazi oko 50 branitelja. Za ovaj program u 2017. godini izdvojeno je 52.163,05 kn.
* U izvještajnom razdoblju obrađivani su posebni slučajevi, odnosno rješavane su zamolbe građana, podnesene osobno ili putem udruga i institucija. Radilo se o teškim problemima u obitelji, skupom liječenju teških bolesti, nužnim intervencijama za poboljšanje uvjeta stanovanja i drugo. S posebne proračunske pozicije rješenjima gradonačelnika, realizirane su pomoći zaukupno 825 građana, za što je ukupno utrošeno 396.000,00 kuna. Od toga je za Uskrs darivano 138 kućanstava, a za Božić 288 kućanstava prigodnim poklon bonom namijenjenim za kupovinu prehrambenih namirnica za što je utrošeno 140.000,00 kuna.
* **Projekt Osiguravanje školske prehrane za djecu u riziku od siromaštva grada Karlovca**  sufinanciran je sredstvima Fonda europske pomoći za najpotrebitije. Svrha projekta je osiguravanje redovite i kvalitetne prehrane djece iz socijalno ugroženih obitelji u osnovnim školama te je projektom omogućena besplatna prehrana za 705 učenika. Partneri na projektu su: OŠ Grabrik, OŠ Banija, OŠ Mahično, OŠ „Braća Seljan“, OŠ Dragojle Jarnević, OŠ Rečica, OŠ Švarča, OŠ Dubovac i OŠ Turanj i OŠ Skakavac. Ministarstvo socijalne politike i mladih dodijelilo je projektu bespovratnih sredstava u iznosu od 720.751,82 kn te se sva dodijeljena sredstva smatraju prihvatljivim izdacima. Za potrebe vođenja i administracije projekta Grad Karlovac sufinancirao je plaću voditelja projekta na pola radnog vremena kroz razdoblje provedbe projekta do 31.kolovoza 2017.
* **Projekt Socijalne samoposluge** realizira se u suradnji s Gradskim društvom Crvenog križa Karlovac, a temelji se na dobrovoljnim donacijama građana. Primarni cilj je prikupljanje i podjela namirnica i higijenskih potrepština najugroženijim građanima.

Realizirana sredstva za 2017. g. za Program temeljem Zakona o socijalnoj skrbi iznose 814.412,90 kn, za Socijalni program Grada Karlovca iznose 330.289,14 kn i 467.163,05 kn za program Zdravstva i međugeneracijske solidarnosti što ukupno čini 4.530.816,64kn

|  |  |
| --- | --- |
| **PROGRAM** | **Utrošena sredstva** |
| Socijalna skrb – Gradski program | 330.289,14 |
| Program temeljem Zakona o socijalnoj skrbi | 814.412,90 |
| Program zdravstva i međugeneracijske solidarnosti | 467.163,05 |
| **ukupno** | **4.530.816,64** |

1. **SPORT I TEHNIČKA KULTURA**

**5.1. Sport i rekreacija**

Cilj **Programa javnih potreba u sportu** je poticati, promicati, razvijati i unaprijediti sport i sportsku kulturu. Ukupno je u 2017. godini planirano 7.091.000,00 kuna, a u izvještajnom razdoblju ostvareni su rashodi za program javnih potreba u sportu u iznosu od 7.072.781,16 kuna odnosno 99,74%.

Iznos od 7.011.000,00 kuna osiguran je za sufinanciranje rada Karlovačke športske zajednice, a tijekom 2017. godine ostvareni su rashodi u iznosu od 6.993.119,48 kuna ili 99,74% osiguranih sredstava. Redovno se obavljala mjesečna isplata i praćenje utroška proračunskih sredstava Karlovačkoj športskoj zajednici. Sredstva se izdvajaju za rad klubova i rad djelatnika stručne službe, profesionalnih trenera, programske aktivnosti školskog sporta – školska natjecanja, održavanje sportskih objekata, najam dvorana, te materijalne i režijske troškove.

Za programe sportskih aktivnosti učenika u navedenom razdoblju osigurano je 80.000,00 kuna, a ostvareni su rashodi u iznosu od 79.661,68 kuna ili 98,58 % osiguranih sredstava.

**5.2. Tehnička kultura**

Cilj **Programa javnih potreba u tehničkoj kulturi** je poticati i promicati tehničku kulturu kroz osnovne škole i klubove članice ZTK i na taj način utjecati na popularizaciju znanosti, inovatorstva i tehnike, što je ZTK i ostvarila zapaženim rezultatima mladih tehničara i robotičara na natjecanjima i smotrama na gradskoj, županijskoj, državnoj i međunarodnoj razini. Ukupno je u 2017. godini planirano 490.000,00 kuna, a u razdoblju 01.01.- 31.12.2017. godine ostvareni su rashodi za program javnih potreba u tehničkoj kulturi u jednakom iznosu odnosno 100 % osiguranih sredstava.

1. **POTPORE UDRUGAMA CIVILNOG DRUŠTVA**

Rad s udrugama u 2017. godini isplaniran je kroz financiranje projektnih aktivnosti udruga, kroz financiranje stručnih službi udruga osoba s invaliditetom te kroz promociju i povezivanje civilnog društva u Karlovcu.

U Proračunu Grada Karlovca za potpore radu udruga i razvoju civilnog društva u 2017. godini planirano je ukupno 1.730.000,00 kuna, a u razdoblju 01.01.- 31.12.2017. godine ostvareni su rashodi u iznosu od 1.663.417,00 kuna ili 96,15 % osiguranih sredstava.

* 1. **Natječaj za udruge**

U veljači 2017. godine objavljen je Natječaj za financiranje projekata udruga civilnog društva. Cilj natječaja bio je odabrati i sufinancirati najkvalitetnije projekte od općeg interesa za Grad Karlovac kroz četiri programska područja: Udruge civilnog društva, Mladi, Sport i Grad prijatelj djece. U Proračunu Grada Karlovca je u tu svrhu osigurano u 2017. godini 350.000,00 kuna.

Na Natječaj je pristiglo ukupno 58 ponuda udruga. Odlukom gradonačelnika na prijedlog Povjerenstva sufinancirano je ukupno 12 projekata u programskom području grad prijatelj djece sa 100.000,00 kuna, 10 projekata udruga mladih i za mlade sa 60.000,00 kuna , 13 projekata i programa sportskih klubova sufinanciranih sa 90.000,00 kuna i 23 projekta udruga civilnog društva sa 100.000,00 kuna. Grad Karlovac sudjeluje u provedbi projekata kao partner te prateći provođenje projektnih aktivnosti i namjensko trošenje sredstava Proračuna. U razdoblju od 01.01.–31.12. 2017. godine ostvareni su rashodi u iznosu od 250.000 kuna ili 100% osiguranih sredstava.

* 1. **Financiranje institucionalne podrške radu udruga**

Temeljem Natječaja za institucionalnu podršku radu udrugama koje se bave društveno osjetljivim skupinama sufinancira se ukupno 10 projekata udruga sa 670.000,00 kuna od čega je ostvareno 656.709,95 kune ili 98,02% osiguranih sredstava.

* Ženska grupa Korak
* Savez udruga osoba s invaliditetom
* Rajska ptica
* Udruga Milosrđe
* Udruga gluhih i nagluhih Karlovačke županije
* Udruga slijepih USKA
* Društvo Multipleskleroze Karlovačke županije
* Udruga slijepih Karlovačke županije
* Udruga HVIDRA
* Udruga za djecu s poteškoćama u razvoju Zvončići

U Proračunu Grada Karlovca planirano je ukupno 16.000,00 kuna na temelju partnerskog udjela u projektu ***Udruge osoba s invaliditetom Karlovačke županije***, a u izvještajnom razdoblju utrošeno je 100% osiguranih sredstava.

Sukladno Zakonu o Hrvatskom crvenom križu u Proračunu Grada Karlovca osigurana su sredstva za sufinanciranje rada ***Gradskog društva Crvenog križa Karlovac*** u iznosu od 650.000,00 kuna, a u razdoblju 01.01.- 31.12.2017. godine ostvareni su rashodi u iznosu od 650.000,00 kuna ili 100,00 % osiguranih sredstava.

* 1. **Financiranje programa udruga i promocija civilnog društva**

U suradnji s udrugama provodi se devetu godinu za redom projekt registriranog gradskog kupališta *(****Foginovo kupalište*)** za što je u Proračunu osigurano 120.000,00 kn, a u izvještajnom razdoblju utrošeno je 119.674,75 kuna, odnosno 99,72% osiguranih sredstava. Kupališna sezona je započela 18. lipnja 2017. godine. Aktivnosti koje su se provodile tokom kupališne sezone su osim aktivne službe spašavanja i udruga koji djeluju kao noćni čuvari reda i mira na kupalištu i svakodnevne aktivnosti za rekreaciju, sport i animaciju kupača, škola plivanja za plivače i neplivače i škola plivanja za djecu s poteškoćama u razvoju, riječno kino, igraonice za djecu, organizirani turniri odbojke na pijesku, vaterpolo utakmice, sportski susreti i igre. U 2017. godini zabilježen je dolazak 40.725 kupača u razdoblju službene sezone kupanja.

30. rujna 2017. godine u suradnji s udrugom Carpe Diem organiziran je deveti ***Sajam udruga Karlovac*** u kojem su sudjelovale 74 udruge civilnog društva. U Proračunu 2017. godine osigurano je 14.000,00 kuna a u izvještajnom razdoblju utrošeno 12.699,00 kuna, odnosno 90,71% osiguranih sredstava. Ciljevi Sajma udruga su promocija lokalnih udruga raznih djelatnosti kako bi se u njihovo djelovanje uključio što veći broj građana koji bi na taj način ispunili svoje slobodno vrijeme, dobili priliku aktivnije sudjelovati u životu lokalne zajednice te posvetili svoje vrijeme zdravim načinima života kroz sport, ples, zdravu prehranu, prevenciju ovisnosti i slično.

1. **AKTIVNOSTI MLADIH I ZA MLADE**

Centar za mlade u Grabriku u 2017. godini temeljem Javnog natječaja za odabir voditelja Centra za mlade, druga godina provedbe, vode u partnerstvu udruge Carpe Diem i Izvan fokusa. Rad Centra sufinanciran je s iznosom od 155.000,00 kuna, isplate su mjesečne za rad voditelja, materijalne troškove i opremu. Razdoblje provedbe programa je 36 mjeseci, a ugovor se potpisuje svake godine.

U okviru Centra za mlade organiziran je i info centar za mlade i info točka, klub mladih nezaposlenih u kojem sudjeluje i Grad Karlovac kao partner, pomoć u učenju, Kinedok, Interkulturalne večeri te brojne aktivnosti mladih i za mlade (kreativne, obrazovne, informatičke i slično).

U drugom dijelu godine izrađena je metodologija za praćenje evaluacije, analiza i interpretacija dostupnih podataka za objavu evaluacija provedbe u 2016. i u dijelu 2017. godine Gradskog programa za mlade 2015.-2018. Za izradu metodologije za praćenje evaluacije, analizu i interpretaciju dostupnih podataka, pisanje teksta evaluacije i preporuke za provedbu Gradskog programa za mlade Grada Karlovca utrošeno je 5.601,51 kuna.

Savjet mladih Grada Karlovca je savjetodavno tijelo Gradskog vijeća Grada Karlovca osnovano temeljem Zakona o savjetima mladih (NN 41/14) s ulogom promicanja i zagovaranja prava, potreba i interesa mladih na lokalnoj i područnoj (regionalnoj) razini.

Savjet mladih je u drugom dijelu godine sudjelovao u raspravi i izradi evaluacije Gradskog programa za mlade 2015-2018., predstavljao svoj rad na susretima s ostalim Savjetima mladih u RH. U prosincu je sudjelovao u promotivnim aktivnostima vezanim uz objavljeni Javni poziv za članove i zamjenike članova za peti saziv Savjeta mladih grada Karlovca. Tehničku podršku i koordinaciju rada Savjeta vrši Upravni odjel za društvene djelatnosti. Ukupno za rad Savjeta mladih utrošeno je 21.097,70 kuna.

Temeljem natječaja za upravitelja Male scene Hrvatskog doma u Karlovcu, raspisanog 2016.godine Grad Karlovac potpisao je Ugovor o upravljanju prostorom Male scene Hrvatskog doma u Karlovcu s mrežom udruga KAoperativa. Za rad Male scene utrošeno je 30.000 kuna za režijske troškove. Upravitelj se obvezao da će model upravljanja Malom scenom Hrvatskog doma u Karlovcu provoditi u svojstvu upravitelja u partnerskoj suradnji s „Udrugom za poticanje kreativnosti i razvoj nezavisne kulture Poluga“ i udrugom „Studio 8 - udruga za promicanje kulture i aktivnosti mladih“.

Sukladno Gradskom programu za mlade 2015. – 2018. od 2016. godine (Poglavlje 2., Cilj 1., Mjera 2.) Grad Karlovac osigurao je sredstva u proračunu za financiranje inicijativa mladih i za sufinanciranje mobilnosti (putni troškovi) mladih kroz program Erasmus + te ostalih nacionalnih i međunarodnih programa kojima je cilj mobilnost u svrhu učenja. Na natječaj za mobilnost bilo je prijavljeno 14 mladih osoba za što je utrošeno 6.850,00 kuna (450,00 do 500,00 kuna po osobi za mobilnost), a na natječaj za inicijative bilo je prijavljeno 8 inicijativa, od čega je za dvije inicijative Povjerenstvo zaključilo da ne odgovaraju uvjetima natječaja, a za ostalih 6 „Sigurno na Foginovo“, „Svjetski dan glazbe“, „Konferencija – Civilno društvo i mladi u Karlovcu“, „Božićno zvono“, „Sigurni zimski praznici“ i „Božićna jelka“ je utrošeno 13.150,00 kuna. Sveukupno je za natječaj za mobilnost i inicijative mladih grada Karlovca utrošeno 20.000,00 kuna.

U drugoj polovici 2017. godine konstituirano je novo **Vijeće maturanata grada Karlovca**. Vijeće je u izvještajnom razdoblju održalo pet sastanaka, na kojima su prisustvovali predstavnici Upravnog odjela za društvene djelatnosti. Tema sastanaka bila je organizacija Maturijade 2018. i predstojećeg Sajma škola.

Ukupna sredstva za sve programe rada s mladima realizirana su u iznosu od 246.097,70 kuna.

PROČELNICA

Draženka Sila - Ljubenko, prof.